钦定古今图书集成/方舆汇编/职方典/第1415卷 > 庆远府风俗考 府县志合载
## 钦定古今图书集成/方舆汇编/职方典/第1415卷 > 庆远府风俗考 府县志合载

本府。〈宜山县附郭。〉

《宜阳旧志》：“宜山之民，习俗颇淳，言语服用，无异中州。”

俗惟绩麻织布，罕事蚕桑，技艺朴拙，务农业。宋萧兴中《御书阁记》云：“庆历间，诏州县皆立学校，宜处边陲，学成最先，文物彬彬，迄今可想。” 陈经《宜州学记》云：“声教之所暨，文轸之所薄，每举应试之士，不下五六百人，前冯后黎，相望而起。”

《郡志》：其士族知尚礼义，质直，不事华靡，惟祀祖燕宾，率多从厚葬，不事浮屠，一遵文公家礼。小民朴野驯谨，少事争讼。

汉人恒自异于猺俗，俎豆皆有古法，婚姻葬祭，常与世同。其高若曾，皆各省流民，荒俗不能移焉。但山高地瘠，田寡人稀，人无百亩之家，家无担石之储，终岁勤动，祗完国课，“家无馀积，不计也。饥寒死则已，誓不轻去其乡。不习技艺，不务生理，故多贫。贫则俭，俭则不多。华靡绮纨，衣必大练，虽赢馀不改饰丽，风尚朴” 也。中有贫民，亲死无以为礼，恒相结而甲乙之。甲有亲丧，凡吊祭埋葬之费，于乙为之备，惟礼是修，无阙而后安。乙有亲丧亦然，名曰“结孝。” 初起于平民，士类善之，相率而成俗，易其名曰《锡类》。

“獞人杂处宜山之边境与各州县，此种尤多。性气慓悍，椎髻跣足，穿耳悬环，男女如之。出入身带长刀，持摽戟，负劲弩，淬药箭，专务杀人。江居则踞水路，山居则据险隘，时或潜伏草莽，肆行劫掠。夜则明火攻劫，盗人牛马，绑缚人归，械以木格，状如舂臼而长凿为窍，穿一足械之，勒重赀取赎，否则肢解之。其居架木” 为栏，下皆畜秽，啖食血肉。婚不避姓。时节社日，男女答歌苟合。男服短穿衫，老者细褐裙，少者长青裤。女服青衣，花纹小袂，裙以红缯线文其中，上青下红，长则曳地。不祀先祖。病不服药，惟祈鬼神。每岁收获毕，则跳鬼酬赛。男女淫奔，若至仇杀，百代不

忘

猺人本五溪槃瓠之后，至今有姓“盘” 者，其接壤广右、靖江等处皆有之，今宜西南之外峒及各属之深峒中亦多有焉。其性犷戾暴狠，重髻向前，袒臂跣足，衣服襕斑，男裤曳地，妇裙短膝，耳亦穿环。刀耕火种，其饔飧，截竹筒而炊之。今近处亦稍有釜矣。暇则射猎山兽以续其食。足厚不履，能践棘茨而不伤，陟险如飞。男始生，称铁如其重，渍以毒水。每岁锻炼长刀，终身用之。试刀以牛，一剑而两分者，良刀也。其用器械戈戟等，顼与獞同。岁首祭槃瓠，杂鱼肉酒饭，男女成列，连袂而舞于可意者，各负所爱而去，遂为夫妇，不由父母。其无子者，候来岁再会。女三年无所向，父母欲杀之，以其为人所弃云。

狑獠者，獞之别种，其性情、气习、饮食、居处、服用、器械及婚葬、燕祭，皆与獞同。编入版籍，略供赋役，亦如熟种然，但言语差异耳。今思恩、南丹亦有此种，谓之《苦荬狑》。其居天河县之东乡者，名曰獠。其性视猺獞较驯，亦颇谲诈。荔波县亦有此种，不与思恩、天河同。

天河县

通邑多属苗蛮，其种类大都与思恩、荔波同。凡循《礼》向学发科贡者，非流寓即寄籍焉，非土著也。邑分四乡，东乡八里，咸属狑种，名曰：狫语言与汉迥别，如呼“父曰”：呼母曰“奶。”穿衣曰《登谷》，吃饭曰“𫗴。”之类。南乡三里皆属狼种。语言与獞同。而声音略劲。西乡三里俱属獞种。语言又与狑别。如呼父曰“薄。”呼母曰穿衣曰《登布》，吃饭曰“哽餲”之类。北乡四里，语言近汉，声音少别，名为百姓语。至若服食器用，婚葬祭赛等项，皆与别县《猺獞》同。

河池州

猺獠多种，大约韦、莫二姓居其半。性情气习，居食婚葬皆无异，别县猺獞然，不能张弓。善于射弩，其药箭甚毒，中人多有致死者。弩以紫榆木为之，山中多射鸟兽，江边或射鱼鳖。出入俱带刀，而刀仞鞞鞘，制亦颇精。至断事多平赛老。赛老者，即本村年高有行之人，凡里中是非曲直，俱向此老论说。其论之时，甲指乙云：某事如何，赛老则置一草于乙前。乙指甲云：某事如何，赛老又置一草于甲前。论说既毕，赛老乃计草而分胜负，听此老一一评之，如甲乙俱服，即如决断，不服，然后讼之于官。按：此赛老即《广州记》所称“到老都老” 者是也。从来罔知教化礼义，不习诗书，虽有生员数人，与前代科甲皆寄学焉。侥猺　，《说文》：侥，五柳切。南方有焦侥人。长三尺，短之极。从人尧声。《风俗通》云：蛮类有八，一曰猺蛮；戎类有六，一曰侥戎。若然，则今猺人，盖猺人之杂种也。又小韵作古了切，为侥幸求利不止之貌。按《说文》著其形，《风俗通》辨其族，而小韵则言其性也。诸书无猺字，当以此补侥义，则《说文》不阙矣。

田户　，古者井田，受之于公，毋得粥卖，故《王制》曰：“田里不粥。” 今河池田从无过割之例，但某人得业，某人之田，充在田丁输赋，其行粮名字，一仍古老受田之户，即数百年不易也。较之佗处，此为近古。余曾欲更正其事，而胶扰之极，民情大不偁便，乃知中国文网寔不可行于绝域也。畽　，《说文》畽，土短切，禽兽所践处也。《诗》曰：“町畽鹿场。” 今河池每里必分三畽、五畽不等，犹之北方州县每里必分十甲，南方州县必分几都、几图也。然不谓为甲都与图者，斯人制名，精于字学，盖谓鬽土鬽国，鸟言兽语，不得与华夏而并论也。

《盐赋　》：“猺俗性不食盐，除淋灰汁、埽碱土而外，又将牛羊犬豕之骨用水渍之，候其酸臭，食以当味。”《丹铅录》所载贵州之贾〈谓如阁上声。〉鬼，即是物也。新奉销引之檄，每丁岁令食盐七十二斤，每一日该食盐三两八钱四分。按《管子》曰：“海王之国，谨正盐荚。十口之家，十人食盐；百口之家，百人食盐。终月，大男食盐五斤少半，大女食盐三斤少半，吾子食盐二斤少半”，此其大历也。吾子者，小男小女也。所谓半者，准今六合四勺，是为当日一斤。又以今斤准之、每盐一斤、计重一斤一两。每一合、计重一两七钱。若大男五斤〈六合四勺之斤〉则是每丁一日该食盐一两八钱。今乃以“性不食盐”之人，而令“一日食三日”之古额，不知究竟作何似矣。

“不学　。” 《河池》边末，总不好学，即父兄之于子弟，亦无以诵读为重。虽有生员数人，半皆寄学。余为岁捐十二金，延一蒙师，鸠数童而训课之。然

初年读者，次岁去矣。询之，云：“少少识字，即不肯学。” 因为严饬禁之。杜诗云：“小儿学问止《论语》。” 较之本地，如合符节。

衣裳　？《丹铅录》曰：“《易大传》：‘制器尚象，取诸离，取诸益，取诸《噬嗑》，取诸乾坤，取诸涣，取诸随，取诸豫，取诸小过，取诸暌，取诸大壮，取诸大过，取诸夬。凡十三卦，而乾坤合为一而不分’。” 汉上云：“‘上古衣裳相连，乾坤相依，君臣一体也’。至秦始取衣裳离之，而尊君卑臣，上下判隔，岂非服妖之大乎？昔人谓礼失求诸野，今獠川” 苗寨多衣统裙，上下相连，犹是古法。字书作帨裙解云：“南蛮关头衣也。” 按此说余已载入《周易三正》，而汉上即朱震也。《大全》亦不载此论。今观猺妇所衣长裙，即所谓帨裙也。至荔波一带，妇人不惟衣裳不相连，而前胸后背、左右两袖，俱各异体，穿著时方以纽子联之，真异服也。

木格　，《易系词》：后代圣人易之以书契。《说文》：“契，大约也。” 赵凡夫云：“古契字作木，刻其齿，分而为券。” 按：河池猺人刻木为齿，与人交易，谓之打木刻也。

《字　河池》最处边末，不知其何故，却能书一二正文，每于词讼文牒中见之。或者如《桃源》风俗，混沌未凿，是亦不知汉魏之一证耶？

家字　猺，人住屋，似楼而非楼。盖茅作两层，内架以竹或板，人居其上，则猪圈牛栏皆在卧榻之下矣。按《说文》家字宀下从豕，可会此义。不然，则家字从豕，既非龤声，从何会意乎？

称禾　，秋成之后，粟既登场，皆以升斗计。河池不然，皆以称计。每三十斤为一称，准粟三斗五升，准米一斗八升。按此实系古法。《说文》云：“称字从禾从尔” ，意兼声也。春分而禾生日，夏至晷景可剫禾百秒，秋分而秒定。《律》数：十二秒而当一分，十分而寸，其以为重。十二粟为一分，十二分为一铢。故诸程品皆禾云。

襁负　、襁褓，皆小儿之衣。襁训负，儿衣也，皆以儿用衣裹之，负之于背也。若有两儿，则一前一后。今见猺妇有负三儿者，两前一后，与此义意甚相敆。

跣足　。猺人素不著履，其足皮皴旱行于棱石丛苇之中，一无所损，其事想自开辟。然《东观记》曰：“元和中，荆州刺史上言，行部入长沙界，观者皆徒跣臣门。御佐曰：‘人无履，亦苦之否’？御佐对曰：‘十二月严寒时，并多剖裂血出，然火燎之，春温或脓溃’。”按今不独猺人，百姓大半如此，无所谓然火溃脓也。噫贾谊到长沙而赋《鵩鸟》，睹此景比。泠之邻，封哉魋结　猺獞，男妇率皆蓬首，男虽𩮜发，止于四旁，妇人则以高髻置于顶之前畔，上覆大笠，即